《思家五首》
元代·方回

黄山三十六峰豪，南照城楼百里高。
五岭旧坑金作砚，双桥新酿玉为醪。
浙乡巨舰供鱼鲞，淮郡骈肩致蟹螯。
牛尾狸兼马蹄鳖，消得坡仙赋老饕。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。